Arnolds Deglavs

Arnolds Deglavs (, Liepāja — , Rīga) bija latviešu sabiedrisks darbinieks, Rīgas pašvaldības vadītājs (1940—1941; 1944—1951). Latvijas Komunistiskās partijas biedrs.

 Dzīvesgājums 
Dzimis  ostas strādnieka ģimenē. 1931. gadā kandidēja 4. Saeimas vēlēšanās no Strādnieku un zemnieku partijas saraksta. Sākotnēji netika ievēlēts, taču pēc tam, kad Fricis Bergs nolika mandātu, A. Deglavs kļuva par deputātu viņa vietā. Darbojās komunistiskajā pagrīdē.

Apprecējās ar medicīnas studenti Ainu Sukuti, kuras tēvs Augusts Sukuts par darbošanos Latvijas SPR valdībā bija nošauts 1919. gadā. Meita žurnāliste un sabiedriskā darbiniece, Latvijas Augstākās Padomes deputāte, kas balsoja par Latvijas neatkarības deklarāciju, Velta Čebotarenoka (dzimusi 1949. gadā).

Pēc Latvijas okupācijas 1940. gadā A. Deglavs kļuva par Rīgas pašvaldības vadītāju — pilsētas pagaidu izpildkomitejas priekšsēdētāju. Amatā bija līdz 1941. gada jūnija beigām, kad Vērmahta uzbrukuma laikā devās bēgļu gaitās uz Krieviju. Pēc tam, kad Sarkanā armija 1944. gada oktobrī atguva Rīgu, kļuva par Rīgas pilsētas darbaļaužu deputātu padomes izpildkomitejas priekšsēdētāju. 1951. gadā viņu nomainīja Edgars Apinis, Deglavam pārejot uz Latvijas Valsts izdevniecibu. 1956. gadā atgriezās Rīgas izpildkomitejā kā priekšsēdētāja vietnieks.

Pēc nacionālkomunistu kustības apspiešanas 1959. gadā A. Deglavs bija viens no cilvēkiem, ko pazemināja amatā. 

No 1961. gada līdz 1969. gadam bija Jūrmalas izpildkomitejas priekšsēdētājs. Miris .

 Atsauces 

Kategorija:1904. gadā dzimušie
Kategorija:1969. gadā mirušie
Kategorija:Liepājā dzimušie
Kategorija:4. Saeimas deputāti
Kategorija:LKP CK locekļi
Kategorija:Rīgas pašvaldības vadītāji
Kategorija:Jūrmalas pašvaldības vadītāji
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Ar Tēvijas Kara ordeni apbalvotie